Na digitalnym twarnišću chcedźa nowu techniku wupruwować
Wojerecy (SiR/SN). Město Wojerecy budźe za něšto měsacow dźěl wobšěrneho slědźerskeho programa Drježdźanskeje Techniskeje uniwersity. Tón zaběra so z wobłukami twarstwo, jězdźenje a lětanje z dalnowodźenymi a awtomatiskimi techniskimi systemami.
Połdra lěta trajacy Wojerowski slědźerski projekt, tak mjenowany „digiBauHoy“, chcedźa wot nazymy na pospytnej płoninje Ćišćanskeho industrijnišća přewjesć. Nadrobnosće su tele dny we Wojerecach rozłožili. Přepytować budu, kak móža twarske jězdźidła a mašiny wotdaloka posłužować a wodźić a kak hodźa so jednotliwe mašiny hromadźe z druhimi do syće zwjazać.
ces_Latn szl_Latn szl_Latn